Λίαμ Πέιν

Ο Λίαμ Πέιν (, 29 Αυγούστου 1993, Γουλβερχάμπτον – 16 Οκτωβρίου 2024, Μπουένος Άιρες) ήταν Άγγλος τραγουδιστής. Ήταν μέλος του συγκροτήματος One Direction μαζί με τους Νάιαλ Χόραν, Λούις Τόμλινσον, Χάρι Στάιλς και Ζέιν Μάλικ.

 Προσωπική ζωή 
Ο Λίαμ γεννήθηκε στο Γουλβερχάμπτον, στα Γουέστ Μίντλαντς της Αγγλίας. Οι γονείς του, Κάρεν και Τζοφ, έχουν άλλες δύο κόρες, τις Νίκολα και Ρουθ. Ο Λίαμ γεννήθηκε τρεις εβδομάδες πρόωρα, που είχε ως συνέπεια να έχει πολλά προβλήματα υγείας. Πέρασε τα πρώτα τέσσερα χρόνια της ζωής του πηγαίνοντας  τακτικά στα νοσοκομεία κάνοντας εξετάσεις. Οι γιατροί τότε παρατήρησαν ότι το ένα του νεφρό ήταν δυσλειτουργικό.  Για να τον βοηθήσουν να αντιμετωπίσει τον πόνο, έκανε καθημερινώς 32 ενέσεις στην παιδική του ηλικία. Το 2012 ο Λίαμ ανακάλυψε, και ανακοίνωσε μέσω του Twitter, ότι το νεφρό του λειτουργούσε και πάλι. Από την ηλικία των 6 χρονών ο Λίαμ ξεκίνησε να δείχνει το μουσικό του ταλέντο. Τραγουδούσε στους συγγενείς του και σε κοινό λίγων ατόμων. Είχε τακτική ενασχόληση με τον αθλητισμό στη νεανική του ηλικία.  

Ωστόσο αγαπούσε πολύ τους αγώνες τρεξίματος στους Ολυμπιακούς Αγώνες, και για αυτό το λόγο ήταν μέρος του Αθλητικού Συλλόγου Γουλβερχάμπτον και Μπίλστον. Ξυπνούσε στις 5 π.μ. καθημερινά για να τρέξει 5 μίλια πριν πάει στο σχολείο. Το όνειρό του για το τρέξιμο τελείωσε όταν ήταν 14 χρονών, όπου έχασε ένα σημείο στη σχολική ομάδα της Αγγλίας. Μετά από αυτό αποφάσισε να συγκεντρωθεί ολοκληρωτικά στο τραγούδι, παρόλο που ακόμα αγαπούσε την ομάδα ποδοσφαίρου του, τη Ουέστ Μπρόμουιτς Άλμπιον. Ο Πέιν έπεφτε συχνά θύμα σχολικού εκφοβισμού στο γυμνάσιο, με αποτέλεσμα να υποχρεωθεί να ξεκινήσει μαθήματα πυγμαχίας σε ηλικία δώδεκα ετών. Άρχισε να δείχνει τα μουσικά του προσόντα στην ηλικία των 12, όπου μπήκε στους Pink Productions, ένα συγκρότημα από το Γουλβερχάμπτον, τραγουδώντας ενώπιον ενός κοινού 26.000 ατόμων σε ποδοσφαιρική αναμέτρηση των Γούλβερχαμπτον Γουόντερερς. Ο Λίαμ ολοκλήρωσε 11 εξετάσεις του Γενικού Πιστοποιητικού Ανώτερης Εκπαίδευσης στο Κολεγιακό Σχολείο Σαιντ Πήτερς, πριν φοιτήσει στο κολέγιο του Γουλβερχάμπτον (στην πανεπιστημιούπολη της οδού Πέιτζετ) για να σπουδάσει μουσική τεχνολογία, όπου ήλπιζε να τον βοηθήσει να μάθει πιο πολλά για τη βιομηχανία.

Ο Πέιν βρέθηκε νεκρός στις 16 Οκτωβρίου 2024, αφού έπεσε από τον τρίτο όροφο του ξενοδοχείου που διέμενε στο Μπουένος Άιρες.

 Μουσική σταδιοδρομία 
Ο Λίαμ έκανε οντισιόν το 2008 στο X-Factor, στην ηλικία των 14. Έφτασε μέχρι το σπίτι των κριτών, αλλά ο Σάιμον Κόουελ πίστευε ότι δεν ήταν ακόμα έτοιμος και του ζήτησε να ξαναέρθει μετά από δύο χρόνια. Ο Λίαμ πίστεψε ότι ο Σάιμον έκανε τη σωστή επιλογή. Επιχείρησε να ξαναδοκιμάσει την επόμενη χρονιά αλλά δεν μπόρεσε, γιατί ήταν κάτω από το όριο της επιτρεπόμενης ηλικίας. Το 2010 επέστρεψε και έκανε οντισιόν με το τραγούδι ‘’Cry me a river’’. Πήρε ένα θερμό χειροκρότημα από το κοινό αλλά και τον Σάιμον. Πέρασε την οντισιόν με τέσσερα ‘’ναι’’. Στο bootcamp τραγούδησε το ‘’Stop Crying Your Heart Out’’ του Oasis. Όλοι οι κριτές τον πέρασαν εκτός από τον Σάιμον που αισθάνθηκε ότι ήταν λίγο ανιαρός. Τοποθετήθηκε σε ένα συγκρότημα με άλλα τέσσερα αγόρια, που ονομάστηκε One Direction, στο οποίο μπήκε στο τελευταίο επεισόδιο, νομίζοντας ότι έχασε.

Ανέφερε τον Τζάστιν Τίμπερλεϊκ ως μία από τις μεγαλύτερες επιρροές του. Είχε ακόμα, δηλώσει, ότι μεγάλη πηγή έμπνευσης στις ζωντανές του εμφανίσεις ήταν και το μέλος των Take That, Γκάρι Μπάρλοου..

 Προσωπικές σχέσεις 
Φήμες άρχισαν να κυκλοφορούν στις αρχές του 2016 ότι ο Λίαμ και η κατά 10 χρόνια μεγαλύτερη του, Βρετανίδα τραγουδίστρια, Σέριλ, είναι ζευγάρι, όταν ο Λίαμ δημοσίευσε φωτογραφία τους στα μέσα κοινωνικής δικτύωσης. Στα μέσα του 2016, φήμες ότι η Cheryl είναι έγκυος άρχισαν να κυκλοφορούν. Στις 25 Μαρτίου του 2017, επιβεβαίωσαν και οι δύο μέσω του Instagram τη γέννηση του γιου τους, Μπίαρ Πέιν. Χώρισαν το 2018. Τον Σεπτέμβριο του 2019, ο Πέιν επιβεβαίωσε ότι είχε σχέση με την Μάγια Χένρι. Η καθαρή περιουσία του Πέιν εκτιμάται στα 44 εκατομμύρια στερλίνες.

 Παραπομπές 

Κατηγορία:Ποπ μουσικοί
Κατηγορία:Άγγλοι στιχουργοί
Κατηγορία:Άγγλοι τραγουδιστές